**รายงานผลการประเมินระดับหลักสูตร**

**คณะรัฐศาสตร์และสังคมศาสตร์**

**มหาวิทยาลัยพะเยา**

รายงานฉบับนี้แสดงผลการประเมินคุณภาพระดับหลักสูตร ในหลักสูตรรัฐศาสตรบัณฑิต ของคณะรัฐศาสตร์และสังคมศาสตร์ มหาวิทยาลัยพะเยา (หลักสูตรปรับปรุง พ.ศ. 2555) ตามเกณฑ์ AUN QA ในวันที่ 28 มิถุนายน พ.ศ. 2561 โดยมีคณะกรรมการประเมินคุณภาพ ประกอบด้วย

1.ผศ.ดร.แสงระวี สุทธิปริญญานนท์

2.ดร.แสงเดือน พรมแก้วงาม

3.อาจารย์วรกฤต แสนโภชน์

รายงานผลการประเมินระดับหลักสูตรนี้ตั้งอยู่บนข้อมูลที่หลักสูตรได้จัดเตรียม รวมถึงเอกสารการประเมินตนเอง การตรวจยืนยันเอกสาร ณ สถานที่ดำเนินการ และการสัมภาษณ์ผู้มีส่วนได้ส่วนเสียที่ประกอบด้วยผู้รับผิดชอบหลักสูตร คณาจารย์ นิสิต ศิษย์เก่า ผู้ใช้บัณฑิต และบุคลากรสายสนับสนุน

การประเมินนี้ดำเนินการภายใต้การประเมินคุณภาพระดับหลักสูตร ด้วย AUN – QA (Thai version) ตัวบ่งชี้หลัก 11 ข้อ โดยมีรายละเอียดดังนี้

|  |  |
| --- | --- |
| ตัวบ่งชี้หลัก | ระดับ  คะแนน |
| ตัวบ่งชี้ที่ 1 : ผลการเรียนรู้ที่คาดหวัง (Expected Learning Outcomes) | 2 |
| ตัวบ่งชี้ที่ 2 : ข้อกำหนดของหลักสูตร (Program Specification) | 3 |
| ตัวบ่งชี้ที่ 3 : โครงสร้างและเนื้อหาของหลักสูตร (Program Structure and Content) | 3 |
| ตัวบ่งชี้ที่ 4 : กลยุทธ์การเรียนและการสอน (Teaching and Learning Strategy) | 2 |
| ตัวบ่งชี้ที่ 5 : การประเมินผู้เรียน (Student Assessment) | 2 |
| ตัวบ่งชี้ที่ 6 : คุณภาพบุคลากรสายวิชาการ (Academic Staff Quality) | 3 |
| ตัวบ่งชี้ที่ 7 : คุณภาพบุคลากรสายสนับสนุน (Support Staff Quality) | 3 |
| ตัวบ่งชี้ที่ 8 : คุณภาพผู้เรียนและการสนับสนุนผู้เรียน (Student Quality and Support) | 3 |
| ตัวบ่งชี้ที่ 9 : สิ่งอำนวยความสะดวกและโครงสร้างพื้นฐาน (Facilities and Infrastructure) | 3 |
| ตัวบ่งชี้ที่ 10 : การพัฒนาคุณภาพ (Quality Enhancement) | 2 |
| ตัวบ่งชี้ที่ 11 : ผลผลิต (Output) | 3 |
| **ภาพรวม** |  |

หลักสูตรรัฐศาสตรบัณฑิต สาขาวิชารัฐศาสตร์ คณะรัฐศาสตร์และสังคมศาสตร์ ได้ดำเนินการประกันคุณภาพตามแนวทางการประเมินระดับหลักสูตร ด้วย AUN – QA (Thai version) ที่ 3 ประกอบด้วยตัวบ่งชี้หลัก 11 ข้อ โดยผลการดำเนินงานของหลักสูตร จุดแข็ง ข้อค้นพบและเรื่องที่สามารถปรับปรุงได้ เป็นดังนี้

| **โครงร่างองค์กร** | **Strengths / Finding**  **จุดแข็ง / ข้อค้นพบ** | **Areas for Improvement**  **เรื่องที่สามารถปรับปรุงได้** |
| --- | --- | --- |
| **ตัวบ่งชี้ที่ 1**  ผลการเรียนรู้ที่คาดหวัง (Expected Learning Outcomes) | 1. หลักสูตรกำหนด ELOs (2555) จากฐานองค์ความรู้ทางด้านรัฐศาสตร์ ที่มุ่งหวังสร้างบัณฑิตที่มีความรู้ความสามารถในด้านการเมืองการปกครอง รัฐประศาสนศาสตร์ และความสัมพันธ์ระหว่างประเทศ 2. ELOs ของหลักสูตรแสดงถึงองค์ความรู้ด้าน Generic และ Specific ทักษะ (hard and soft skill) และการประยุกต์ใช้ (Application) | 1. กำหนด ELOs ของหลักสูตรที่ตอบสนองต่อความต้องการของ stakeholder ทุกภาคส่วน โดย ELOs นี้เป็นการบ่งบอกถึงคุณสมบัติของบัณฑิตที่คาดหวังที่ต้องสามารถวัดผลการเรียนรู้ได้จริงตามเป้าหมาย  2. วิเคราะห์และสังเคราะห์ความต้องการของ stakeholder ทุกภาคส่วนอย่างครบถ้วน เพื่อให้ ELOs ที่กำหนดขึ้นสามารถสะท้อนความต้องการ/ทิศทาง/แนวโน้มของความต้องการของผู้เรียนและความต้องการของตลาดงานได้และเป็นปัจจุบันมากขึ้น  3. สื่อสาร ELOs ของหลักสูตร และ CLOs แต่ละรายวิชาให้กับ stakeholder ที่เกี่ยวข้องทุกภาคส่วนทราบและเข้าใจ เพื่อนำไปสู่การบรรลุ ELOs ตามที่คาดหวัง |
| **ตัวบ่งชี้ที่ 2**  ข้อกำหนดของหลักสูตร (Program Specification) | 1. มีการแสดง Program specification ในหลากหลายรูปแบบ ทั้ง มคอ. 2 แผ่นพับประชาสัมพันธ์ เว็บไซต์คณะ 2. หลักสูตรมีการจัดทำ course specification ในรูปแบบ มคอ. 3 และเผยแพร่แก่ผู้เรียนในแต่ละรายวิชา | 1. Program specification และ course specifications เป็นสื่อที่ใช้ในการสื่อสารระหว่างหลักสูตรกับ stakeholder แต่ละกลุ่ม จึงจำเป็นต้องมีข้อมูลที่ครบถ้วนเพียงพอ และเหมาะสมกับความต้องการของ stakeholder แต่ละกลุ่ม เพื่อให้เกิดประโยชน์สูงสุดต่อการนำไปใช้ 2. ทบทวนและประเมินประสิทธิภาพของช่องทางการเผยแพร่ Course specification และ Program specification ให้เหมาะสมในการสื่อสารกับ stakeholder แต่ละกลุ่ม และการระบุเป้าหมายการทำงานของอาชีพในสายงานที่ชัดเจนเป็นการสร้างแรงจูงใจในการเข้าศึกษา 3. ทบทวน/ปรับปรุง course specification และ program specification ให้มีเนื้อหาที่เป็นปัจจุบันอยู่เสมอ 4. ทบทวน/ปรับปรุงการออกแบบ มคอ 3 ให้เห็นความสัมพันธ์ของ CLOs > Teaching Learning > Assessment |
| **ตัวบ่งชี้ที่ 3**  โครงสร้างและเนื้อหาของหลักสูตร (Program Structure and Content) | 1. โปรแกรมการศึกษามีความหลากหลายที่สามารถตอบสนองต่อการเรียนรู้ในศาสตร์ทางด้านรัฐศาสตร์ได้ทั้ง 3 มิติ 2. โปรแกรมการศึกษามีความยืดหยุ่น ที่เปิดโอกาสให้ผู้เรียนสามารถเลือกและวางแผนการเรียนตามความต้องการของผู้เรียนได้เป็นอย่างดี | 1. การออกแบบโปรแกรมการศึกษาแบบ OBE คือต้องใช้ ELOs เป็นตัวกำหนดแนวทางในการพัฒนาหลักสูตรทั้งวิธีการสอน การเรียน และการวัดผลให้สอดคล้องกัน 2. พิจารณาทบทวนการเลือกรายวิชา การจัดเรียงโครงสร้าง/ลำดับรายวิชา ความเชื่อมโยง และการบูรณาการของแต่ละรายวิชา ให้สามารถตอบสนองต่อผลการเรียนรู้ที่คาดหวัง (ELOs) ของหลักสูตร และเป็นปัจจุบัน 3. การประเมินผู้เรียนที่มีพื้นฐานการเรียนรู้ที่แตกต่างกัน จะช่วยให้พัฒนากระบวนการเรียนการสอนให้สอดคล้องกับพื้นฐานกับผู้เรียน และตอบสนองต่อการเรียนรู้ของผู้เรียนได้อย่างมีประสิทธิภาพเป็นไปตาม ELOs ของหลักสูตร 4. ทบทวนในการทำความเข้าใจร่วมกันถึงการพัฒนา ELOs ที่เป็นพื้นฐานในแต่ละรายวิชาที่มีความสัมพันธ์กัน เพื่อหาแนวทางให้การประเมินผลสัมฤทฺธิ์ในการพัฒนาและส่งต่อพื้นฐานการเรียนรู้ในทุกรายวิชา |
| **ตัวบ่งชี้ที่ 4**  กลยุทธ์การเรียนและการสอน (Teaching and Learning Strategy) | 1. การจัดการเรียนการสอนมีกระบวนการจัดการทั้งการแบ่งเป็นกลุ่ม (section), การสอนร่วมกัน (team teaching) หรือ e-learning ซึ่งผู้สอนมีวิธีการสอนและกิจกรรมการสอนที่หลากหลายแตกต่างกันไปตามบริบทของเนื้อหาแต่ละรายวิชา 2. กิจกรรมการสอนที่หลากหลาย เน้นการค้นคว้า วิเคราะห์ อภิปรายผล และนำเสนอ 3. บางรายวิชาได้มีการบูรณาการศาสตร์ความรู้หัวข้อที่มีองค์ความรู้ที่สัมพันธ์กัน ทำให้เกิดการสร้างกระบวนการเรียนรู้และการประยุกต์ใช้ความรู้ และช่วยลดภาระ student work load ให้กับผู้เรียนได้ 4. กิจกรรมการเรียนรู้จากภาคสนาม/การลงพื้นที่จริง ช่วยเสริมคุณลักษณะของการเป็นบัณฑิตที่มีจิตอาสา | 1. ปรัชญาการศึกษาของหลักสูตร เป็นส่วนแสดงความเชื่อหรือแนวทางการศึกษาของหลักสูตรที่จะนำไปสู่การได้มาซึ่งบัณฑิตที่มีคุณลักษณะตามเป้า ELOs 2. ถ่ายทอดปรัชญาการศึกษาของหลักสูตรให้กับ stakeholder ที่เกี่ยวข้องทุกภาคส่วน ทราบและเข้าใจตรงกัน 3. ทบทวนมาตรฐานการเรียนรู้และการจัดการเรียนการสอน ในกรณีของการจัดการเรียนการสอนแบบแบ่งเป็นกลุ่มย่อย เพื่อให้สามารถตอบสนองต่อ CLOs, PLOs และ ELOs ของหลักสูตรให้ได้คุณภาพตามที่ตั้งเป้าไว้ 4. ทบทวนการจัดการเรียนการสอนในโปรแกรมของหลักสูตรที่สามารถส่งเสริมการเป็นผู้เรียนรู้ตลอดชีวิต (lifelong learning) ให้ครอบคลุมผู้เรียนทุกกลุ่ม พร้อมทั้งวางระบบการวัดผลเพื่อการติดตามคุณภาพและนำผลมาปรับปรุงพัฒนาอย่างต่อเนื่อง |
| **ตัวบ่งชี้ที่ 5**  การประเมินผู้เรียน (Student Assessment) | 1. ผู้สอนมีการชี้แจงและอธิบายแนวทางในการประเมินผลแก่ผู้เรียน | 1. ทบทวนกระบวนการประเมินผู้เรียน ตั้งแต่การรับเข้า ระหว่างการศึกษา และจบการศึกษาที่สอดคล้องตาม ELOs 2. วางแผน วางระบบและกลไกการประเมินผลสำเร็จของการเรียนรู้ที่คาดหวังแต่ละระดับของการเรียนรู้ (basic – intermediate – specific) รวมทั้งการประเมินผลการเรียนรู้ของ CLOs, PLOs และ ELOs ให้ชัดเจน 3. การกำหนดสมรรถนะของผู้เรียนในแต่ละชั้นปี จะช่วยให้เกิดการปรับปรุงกลยุทธ์การเรียนการสอน และการทบทวนความสอดคล้องของการประเมินกับ ELOs ทั้งของหลักสูตรและรายวิชา จะเป็นการสะท้อน ELOs ในแต่ละเรื่องได้อย่างชัดเจน และจะทำให้ได้รับข้อมูลเพื่อใช้ในการประเมิน ทบทวน และพัฒนาหลักสูตรได้ต่อไป 4. การประเมินผลการเรียนรู้ในแต่ละรายวิชาควรมาตรฐานและแนวทางที่ชัดเจน ยุติธรรม และตรงไปตรงมา 5. พิจารณาทบทวนกระบวนการนำ feedback ของผลประเมินมาพัฒนา/ปรับปรุงคุณภาพผู้เรียน 6. การวิเคราะห์ระบบการวัดและประเมินผล การทวนสอบ และการวิพากษ์ผลการเรียนมาปรับปรุงการเรียนการสอนได้ตรงตามบริบทที่เป็นจริง รวมถึงการพิจารณาบริบทของนิสิตในแต่ละรุ่น จะช่วยในการประเมินคุณภาพของนิสิตได้ 7. วางระบบและกลไกในการดำเนินการอุทธรณ์ผลการเรียนของผู้เรียน และมีการประชาสัมพันธ์สื่อสารให้ทราบและเข้าใจอย่างทั่วถึง |
| **ตัวบ่งชี้ที่ 6**  คุณภาพบุคลากรสายวิชาการ (Academic Staff Quality) | 1. คณะมีการวางแผนการบริหารพัฒนาความเชี่ยวชาญของบุคลากรสายวิชาการในด้านของการศึกษาต่อและการเข้าสู่ตำแหน่งทางวิชาการ 2. สาขาวิชามีการวิเคราะห์ภาระงานของผู้สอนในรูปแบบค่า FTE และ FTEs เพื่อวางแผนการบริหารจัดการบุคลากรเพื่อรองรับการจัดการเรียนการสอนของสาขาวิชา | 1. จัดทำแผนการพัฒนาบุคลากร ทั้งระยะสั้นและระยะยาว ทั้งในด้านของจำนวนและสมรรถนะความเชี่ยวชาญ เพื่อรองรับการดำเนินงานของหลักสูตรที่จะต้องมีการพัฒนา/เปลี่ยนแปลงให้เป็นปัจจุบันและมีศักยภาพในการแข่งขันอยู่เสมอ 2. นำผลการคำนวณของ FTE และ FTEs ไปใช้ประโยชน์ในการวิเคราะห์ work load ทั้งในส่วนของผู้สอนและผู้เรียน เพื่อวางกลยุทธ์ในการจัดการเรียนการสอนให้เหมาะสมกับภาระการทำงานและการเรียนการสอนให้เกิดประสิทธิภาพสูงสุด 3. กำหนด competences และแนวทางการประเมินของบุคลากรสายวิชาการ เพื่อกระตุ้นการพัฒนาความรู้ความเชี่ยวชาญในแต่ละด้าน เช่น การสอน การวิจัย 4. พิจารณาความเหมาะสมในการมอบหมายงาน/ปรับเปลี่ยน ตามความรู้ความสามารถและความเชี่ยวชาญให้สอดคล้องกับการพัฒนาหลักสูตรที่จะต้องมีการเปลี่ยนแปลงให้เป็นปัจจุบันและอยู่ในระดับที่แข่งขันได้ 5. การวางแผนการอบรม และพัฒนาตนเองควรตอบ สนองต่อความต้องการของหลักสูตรตาม ELOs และตามความเชี่ยวชาญทางวิชาการของบุคลากร จะช่วยให้การดำเนินงานของหลักสูตรเป็นไปตาม ELOs ที่กำหนดไว้ และช่วยให้อาจารย์มีความเชี่ยวชาญและทันตามเทคโนโลยีที่เปลี่ยนแปลง |
| **ตัวบ่งชี้ที่ 7**  คุณภาพบุคลากรสายสนับสนุน (Support Staff Quality) | 1. คณะมีการประเมินสมรรถนะของบุคลากรสายสนับสนุนที่มีส่วนร่วมจากทุกภาคส่วน (360 องศา) และมีการสะท้อนกลับข้อมูลให้แก่บุคลากร เพื่อปรับปรุง/พัฒนาศักยภาพในปีต่อไป 2. คณะมีการพัฒนาระบบสารสนเทศที่เอื้อต่อการดำเนินงานในหลายระบบ เช่น ระบบภาระงาน การติดตามงาน 3. คณะมีการกำหนดตำแหน่งงานตามสายงานหรือความเชี่ยวชาญที่เกี่ยวข้อง มีการเปิดโอกาสให้มี buddy ในการทำงานเพื่อเอื้อให้เกิดความยืดหยุ่นและศักยภาพในการทำงาน 4. คณะสนับสนุนและเปิดโอกาสให้บุคลากรพัฒนาศักยภาพ จากการสนับสนุนงบประมาณ และการพยายามหากลยุทธ์ในการสนับสนุนการทำวิจัย (Routine to Research) | 1. วิเคราะห์และถ่ายทอดแผนการบริหาร/วิชาการ สู่การวางแผนการบริหารบุคลากรสายสนับสนุนทั้งในระยะสั้นและระยะยาว และผลักดันให้เกิดการใช้อย่างเป็นรูปธรรม มีการติดตามและประเมินผลการดำเนินงานตามแผนอย่างต่อเนื่อง 2. วางกลยุทธ์หรือกลไกในการผลักดันการพัฒนาศักยภาพความสามารถและความเชี่ยวชาญของบุคลากรสายสนับสนุนให้เกิดการขับเคลื่อนอย่างเป็นรูปธรรม 3. สร้างแนวคิด/กลยุทธ์ที่จะช่วยกระตุ้นแรงจูงใจให้แก่บุคลากรสายสนุนในการพัฒนาความเชี่ยวชาญ และมีความเชื่อมั่นในความมั่นคงของการทำงาน เพื่อให้บุคลากรสายสนับสนุนสามารถปฏิบัติงานสนับสนุนเรียนการสอน การวิจัย และการบริการวิชาการ ได้อย่างมีประสิทธิภาพ 4. การมีระบบและกลไกในการกำกับแผนการพัฒนาบุคลากรที่ชัดเจน และมีการถ่ายทอดอย่างทั่วถึง จะช่วยให้บุคลากรเข้าใจแนวทางในการพัฒนาศักยภาพตนเอง และสนับสนุนการเรียนการสอนตามวัตถุประสงค์และ ELOs ของหลักสูตรได้ดียิ่งขึ้น 5. สำรวจความต้องการพัฒนา ของพนักงานสายสนับสนุน และจัดทำ development plan ทั้งระยะสั้นและระยะยาว ให้สอดคล้องกับความต้องการของหลักสูตร |
| **ตัวบ่งชี้ที่ 8**  คุณภาพผู้เรียนและการสนับสนุนผู้เรียน (Student Quality and Support) | 1. ทางคณะมีกิจกรรม/โครงการในการจัดการแก้ปัญหาทางด้านผลการเรียนของผู้เรียน ได้แก่ การจัดติว การจัดโครงการพิราบขาวเหินฟ้า สิงหรากู่คำราม โครงการสอนเสริมภาษาอังกฤษ เป็นต้น 2. อาจารย์ของคณะพยายามใช้กลยุทธ์ในการดูแลผู้เรียนด้วยวิธีการที่หลากหลาย โดยมีการปรับปรุงพัฒนาแนวทางอย่างต่อเนื่อง 3. อาจารย์มีการปลูกฝังอัตตลักษณ์ของผู้เรียนให้เป็น “อัตตลักษณ์สิงห์” โดยอาจารย์แต่ละท่านจะมีวิธีการปลูกฝังอัตตลักษณ์ตามที่กำหนดแต่ละปี 4. กิจกรรมเสริมหลักสูตรของคณะช่วยปลูกฝังคุณลักษณ์ในด้านของจิตอาสาการมีคุณธรรมจริยธรรม อย่างชัดเจน | * + - 1. การนำผลประเมินมาใช้ในการปรับปรุง นโยบายการรับเข้าของผู้เรียนให้เหมาะสมกับหลักสูตร และการสื่อสารออกไปยัง stakeholder อย่างชัดเจน จะช่วยให้หลักสูตรสามารถพัฒนาคุณภาพของผู้เรียนได้ตามวัตถุประสงค์ที่ตั้งไว้ รวมถึงอาจจะสามารถลดจำนวนการ Drop out ได้       2. ประเมินวิธีการและเกณฑ์การคัดเลือกนักเรียนเข้าศึกษาต่อและย้ายสาขา       3. ทบทวนกลไกการติดตามและตรวจสอบความก้าวหน้าในการเรียนของนิสิต และการนำข้อมูลย้อนกลับของผู้เรียนมาพิจารณาเพื่อปรับปรุงพัฒนา       4. การจัดสรรพื้นที่พักผ่อนและทำกิจกรรมของผู้เรียนและการเปิดโอกาสให้ผู้เรียนได้ทำกิจกรรมเสริมหลักสูตรอย่างทั่วถึง จะช่วยทำให้ผู้เรียนมีทักษะเป็นไปตาม ELOs ที่ตั้งไว้ |
| **ตัวบ่งชี้ที่ 9**  สิ่งอำนวยความสะดวกและโครงสร้างพื้นฐาน (Facilities and Infrastructure) | 1. การบริหารจัดการสิ่งสนับสนุนทางกายภาพหลักเป็นการบริหารจัดการโดยส่วนกลางของสถาบัน 2. มหาวิทยาลัยมีการจัดบริการแหล่งเรียนรู้ในส่วนของศูนย์บรรณสารและสื่อการศึกษา มีระบบสารสนเทศรองรับการเรียนการสอน เช่น ระบบ Reg, e-learning มีเครือข่ายอินเตอร์เน็ตอย่างรองรับอย่างเพียงพอ | 1. วิเคราะห์ความต้องการพื้นฐานของหลักสูตร เพื่อให้ได้ข้อมูลสำหรับการส่งเสริมการเรียนรู้และพัฒนาศักยภาพผู้เรียนให้เป็นไปตามเป้าของ ELOs ที่หลักสูตรกำหนด 2. วางระบบและกลไกการประเมินความต้องการของผู้เรียน หรือสิ่งสนับสนุนการเรียนรู้ ในส่วนที่คณะสามารถดำเนินการหรือจัดการได้ |
| **ตัวบ่งชี้ที่ 10**  การพัฒนาคุณภาพ (Quality Enhancement) | 1. สาขาวิชาและคณะได้เริ่มมีการจัดเก็บข้อมูลจากกลุ่มผู้มีส่วนได้ส่วนเสียจากผู้ใช้บัณฑิต ศิษย์เก่า และผู้สอน อีกทั้งยังมีแผนการพัฒนาศักยภาพของกระบวนการจัดเก็บ feedback จาก stakeholder ในกลุ่มศิษย์เก่าและกลุ่มอื่น ๆ เพิ่มเติม | 1. วิเคราะห์ Stakeholder แต่ละกลุ่มให้มีความหลากหลาย และวางระบบหรือแนวทางในการจัดเก็บข้อมูลให้ได้มาซึ่งเนื้อหาครบถ้วน และเพียงพอ ทำการวิเคราะห์ผลที่ได้รับ เพื่อนำไปใช้ให้เป็นประโยชน์ต่อการบริหารจัดการหลักสูตร 2. วิเคราะห์และสังเคราะห์ข้อมูลที่ได้รับจาก stakeholder ทุกภาคส่วน รวมทั้งข้อมูลในด้านนโยบายของสถาบัน ข้อมูลผลการเรียนรู้ที่ได้จากการดำเนินงานของหลักสูตรที่ผ่านมา สภาวการณ์ของตลาดงาน หรือการเปลี่ยนแปลงของข้อมูลในโลกปัจจุบัน มาใช้ในการกำหนด ELOs ปรับปรุง/พัฒนางานของหลักสูตรอย่างต่อเนื่อง 3. วางระบบและกลไกในการทบทวน/ปรับปรุง/พัฒนาหลักสูตร ตั้งแต่การเลือกรายวิชา เนื้อหา การจัดวางโครงสร้าง และการบูรณาการ ให้เกิดการปฏิบัติจริงอย่างเป็นรูปธรรม 4. วางระบบและกลไกการทบทวนกระบวนการจัดการเรียนการสอน และการประเมินผลการเรียนรู้ ให้ได้มาตรฐาน สามารถตอบสนองต่อ CLOs และ ELOs 5. ทบทวนกระบวนการที่เกี่ยวข้องกับการบริหารจัดการหลักสูตรทั้งหมด โดยใช้กระบวนการ PDCA เป็นเครื่องมือในการบริหารงานให้เกิดการพัฒนาศักยภาพของหลักสูตรอย่างเป็นระบบและต่อเนื่อง |
| **ตัวบ่งชี้ที่ 11**  ผลผลิต (Output) | 1. สาขาวิชามีการเก็บข้อมูลของผลผลิต ได้แก่ ผลการเรียนของผู้เรียน อัตราการสำเร็จการศึกษา และภาวะการมีงานทำ 2. ผู้สอนในหลายวิชามีการจัดกิจกรรมการสอนที่หลากหลาย เพื่อส่งเสริมให้ผู้เรียนสร้างสรรค์ผลงานวิจัย 3. คุณลักษณะของบัณฑิตที่พบ คือ ผู้เรียนและบัณฑิตมีความเสียสละ จิตอาสา มีคุณธรรมจริยธรรม และมีสามารถทำงานวิจัย 4. ผู้เรียนที่ทำกิจกรรมที่ลงพื้นที่ทั้งในรายวิชาและกิจกรรมเสริมหลักสูตร ทำให้ผู้เรียนมีทักษะในการทำงานชุมชนท้องถิ่น 5. บัณฑิตสามารถประยุกต์ใช้องค์ความรู้เดิมในการจัดการงาน และสร้างสรรค์งานได้ | 1. การติดตามรวบรวมผลงานของผู้เรียน ควรทำเป็นข้อมูลเชิงประจักษ์ และนำมากำหนดเป็นเป้าหมายเพื่อการพัฒนาผู้เรียนอย่างเป็นรูปธรรม 2. ข้อมูลป้อนกลับจากผู้ใช้บัณฑิตควรมีความหลากหลายและทั่วถึงของสายงานอาชีพที่ผู้เรียนจบไปทำงาน เพื่อที่จะได้ข้อมูลที่ถูกต้อง เหมาะสมต่อการพัฒนาหลักสูตรและความต้องการของตลาดแรงงาน 3. จากการสำรวจ Output แต่ละด้าน มีความจำเป็นอย่างยิ่งที่จะต้องนำไปวิเคราะห์ เพื่อนำไปพัฒนาปรับปรุงหลักสูตร เช่น อัตราการได้งานทำของผู้สำเร็จการศึกษา สามารถวิเคราะห์ได้ถึงระดับการได้งานตรงตามสายงานหรือไม่ เพื่อนำมาวิเคราะห์สถานการณ์ความต้องการของหลักสูตรในปัจจุบันและการนำไปปรับปรุงหลักสูตรให้ตรงกับความต้องการของตลาดแรงงาน 4. การพัฒนาศักยภาพของหลักสูตร ตลอดจนคุณภาพของบัณฑิตที่ได้จากหลักสูตรในแต่ละมิติ ถ้ามีการเทียบเคียงกับสถาบันหรือหน่วยงานอื่น หรืออย่างน้อยคือการเทียบเคียงกับแนวโน้มจากผลการดำเนินงานของหลักสูตรเอง จะช่วยให้หลักสูตรสามารถวางแผนการพัฒนางานของหลักสูตรได้ชัดเจนขึ้น และเพื่อให้เกิดการพัฒนาศักยภาพในการแข่งขันได้ต่อไป 5. ขอให้หลักสูตรกำหนดให้ชัดเจนว่า การเข้าสู่แต่ละสายอาชีพ ต้องผ่านการเรียนรู้ในรายวิชาหรือโปรแกรมใดบ้าง (น่าจะมีแผนการเรียนรู้) 6. ควรมีการทบทวนหลักสูตรให้มีเนื้อหาและโปรแกรมที่เป็นปัจจุบัน (ดำเนินงานทุกปี) และขอให้เกิดจากการมีส่วนร่วมจากทุกภาคส่วน 7. เพิ่มเติมกระบวนการของการมีส่วนร่วมของผู้เรียนในเรื่องของเนื้อหา กิจกรรม และการประเมินผลการเรียนรู้ในแต่ละรายวิชา 8. เพิ่มกิจกรรมเสริมหลักสูตร ทางวิชาการ ที่สามารถตอบโจทย์ทักษะที่จำเป็นในศตวรรษที่ 21 หรือสอดคล้องกับความเปลี่ยนแปลงที่เกิดขึ้นในอนาคต 9. ข้อจำกัดในด้านจำนวนและความเชี่ยวชาญของอาจารย์ในบางสาขาวิชา 10. เพิ่มเติมความหลากหลายในรายวิชาที่เปิดเพื่อรองรับการเรียนมากขึ้น 11. การได้มาซึ่งผลการเรียนรู้ในรายวิชา ต้องตรงไปตรงมา โปร่งใส และตรวจสอบได้ 12. บริหารจัดการพื้นที่เพื่อการศึกษา (study area) เพื่อรองรับให้ผู้เรียนได้มีสถานที่ที่สามารถดำเนินกิจกรรมของการเรียนหรือกิจกรรมของผู้เรียนได้ 13. การเพิ่มเติมรายวิชาที่เสริมการทำงานที่สามารถตอบสนองงาน เช่น ระบบสารบรรณ หรือปรับเปลี่ยนลำดับการเรียนการสอน เช่น การบริหารงานภาครัฐ น่าจะได้เรียนในปีการศึกษาต้นเพื่อเตรียมความพร้อมก่อนเรียนรู้งานในวิชาอื่น ก่อนฝึกงานและการทำงานจริง 14. เพิ่มเติมการเรียนรู้ในการทำงานระบบ Microsoft office 15. การใช้ภาษาในการสื่อสารอย่างเป็นทางการ ทั้งภาษาพูดและเขียน |

....................................................

(ผู้ช่วยศาสตราจารย์ ดร.แสงระวี สุทธิปริญญานนท์)

ประธานกรรมการ

............/....................../..............

....................................................

(ดร.แสงเดือน พรมแก้วงาม)

กรรมการ

............/....................../..............

....................................................

(อาจารย์วรกฤต แสนโภชน์)

กรรมการ

............/....................../..............